Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2583

c) adott eseménynél, helyzetben legalább két esetben elõírást sértett és ennek eredményeként az átmeneti tároló biztonsága kedvezõtlen módon változott. 2.325. Amennyiben az elõírássértés magasabb beosztású személy írásos utasítása alapján történt és az utasítást adó személyt az utasított személy az elõírássértés tényére figyelmeztette, akkor az utasítást adó személy jogosítványát kell érvényteleníteni. 2.326. Az érvénytelenített jogosítvány visszaszerzésének módjáról a Hatóság az adott eseményt mérlegelve dönt. Ha a Hatóság másként nem rendelkezik új, érvényes jogosítvány kiadásának feltétele a szakterületi vizsgák, írásbeli vizsga és a szóbeli vizsga sikeres teljesítése. 2.327. A Hatóság felfüggeszti a jogosítvány érvényességét, amennyiben az esemény kivizsgálása során feltárt eltérések arra utalnak, hogy az üzemeltetõ személyzet valamely tagja, vagy tagjai a 2.324. pont a), b) és c) részében leírtak szerint megsértették a biztonsági elõírásokat. A felfüggesztés érvényét veszti a Hatóság által megadott idõpontban, de legkésõbb az esemény kivizsgálásának lezárásakor. 2.328. A jogosítvány érvényességét automatikusan felfüggesztettnek kell tekinteni, ha megfelelõ orvosi vizsgálat megállapítja, hogy a jogosítvány tulajdonosának fizikai vagy pszichikai állapota nem teszi lehetõvé a munkakör betöltését. A felfüggesztés hatálya megszûnik, ha megfelelõ új orvosi vizsgálat megállapítja a fizikai és pszichológiai alkalmasságot. 2.329. Érvényességét vesztett vagy felfüggesztett érvényességû jogosítvány jogosítottja a hatósági jogosítványához kötött munkakörben munkát nem végezhet. 2.330. Azonos modulokból álló átmeneti tároló esetében, amennyiben a létesítmény rendelkezik a kiépítések közötti különbséget bemutató képzési programmal és a másik modulokon történõ munkavégzés feltételeinek a Hatóság által elfogadott szabályozásával, akkor az adott munkakör betöltését biztosító jogosítvány a létesítmény minden kiépítésére kiterjedõ érvényességgel is kiadható. 2.5.4. A megszerzett jogosítvány megújítása

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes